**Referat 1/23**

Sted: Idrettens Hus styrerom i 3. etasje kl.16-18.30

Dato/tid: Mandag 9. januar, Idrettsbyråd Linn Katrin Pilskog og CC kom kl.17:00 og deltok i sak 2/23

------------------------------------------------------------------------------------------------------------------------

|  |  |  |  |
| --- | --- | --- | --- |
|  **Navn**  | **Tilstede** (alle)  | **For** **fall**  |  **Merknad**  |
| **Dag Jarle Aksnes, leder**  | **X**  |   | stemmerett  |
| **Siren Preto, nestleder**  | **X**  |   | stemmerettl  |
| **Geir Iden, styremedlem**  | **X**  |   | stemmerett  |
| **Trond Erik Mikkelsen, styremedlem**  |   | **X**  | forfall  |
| **Linda Arnesen, styremedlem**  |   | **X**  | forfall  |
| **Arild Hovland, styremedlem**  | **X**  |   | stemmerett  |
| **Janne Gro Nyheim Rasmussen**  | **X**  |   | stemmerett  |
| **Atle Houg Ringheim**  | **X**  |   | stemmerett  |
| **Anushiya Steak**  | **X**  |   | stemmerett  |
| **Vidar Steine, vararepresentant**  |   | **X**  |  forfall |
| **Camilla H Farestveit, vararepresentant**  |   | **X**  |  forfall |
| **Kolfinna Magnusdottir, vararepresentant**  | **X**  |   | Stemmerett (for Linda)  |
| **Kent Trieu Nguyen, ungdoms vararepresentant**  | **X**  |   |  Stemmerett (for Trond Erik) |
| *Roar Andersen, Anders Hovden*  | **X**  |   | *Fra Adm: Sandrino, Anders i tillegg til Roar A*  |

**Sak 1/23** Godkjenning av styrereferat 9/2022, saksliste og innkalling 1/23

 (Referatet utsendt den 5. januar)

Innstilling : ***Styret godkjente referat 9/22 og innkalling samt saksliste 1/23.***

**Sak 2/23** Prioriteringslisten (utsendt den 15. desember)

(Idrettsbyråd Linn-Katrin Pilskog og Carl-Christian (CC) Stenrud deltok på denne saken i tilfelle styret hadde spørsmål som de kunne avklare)

Bergen kommune har gitt saken tittel:

«Prioriteringsliste-Rullering av Idrettsplan 2017-2027, tiltak med høy prioritet i resterende periode»

I vår egen Årsmelding for 2021 som ble enstemmig godkjent på Årsmøtet i juni er sak 3 «Idrettsrådets tanker og arbeid om idrettsanlegg» og står beskrevet fra side 15 til og med side 23 i Årsmeldingen.

Idrettsrådet har også hatt besøk av, eller besøkt klubber og som vi har vedtatt å støtte:

Nevner her blant flere:

- utendørs sykkelbane på Flaktveit (behandlet på julemøte i 2019)

Fra tidligere referat hitsettes:

«*Før møtet presenterte NCF Region Vest et sykkelanlegg til Idrettsrådet i Bergen med plassering på Flaktveit.*

*Anlegget som ble vist var estimert til ca 3.millioner. Området som det er tegnet inn anlegg på er allerede regulert til idrettsformål og Flaktveit IK er også positive til planene. Idrettsrådet synes planene er spennende og støtter arbeidet. Rune Torkildsen (fra Fana IL samt regionsstyret), Geir Iden (Leder i region vest NCF) + Torhild Utvik BCK og kretsstyret deltok fra sykkelsporten.»*

- fotballbane 11er på Søreide (behandlet på julemøte i 2021) **sak 44/21**

- omlegging av Fana Golfklubbs golfbane (behandlet i 2022 møte nr.2-22)

Fra referat 2/22 hitsettes:

*«****Sak 12/22 Presentasjon fra Fana Golfklubb***

*Fra Fana Golfklubb møtte: Klubbens daglige leder, Jan - Inge Klubben, Arvid Jacobsen (styreleder) og Atle Ulvesæter (styremedlem), (de ga en ca 20. min. fin presentasjon av ønsker/planer), dersom det lar seg gjøre får*

*klubben en mer kompakt golfbane, kommunen kan få mer byggeland og familien Sæverud kan få tilbake områder som i sin tid ble ekspropriert til golf dette kan mao. være en vinn, vinn,.. situasjon for flere aktører og de møter også velvilje hos gardbruker Skage som eier området hvor klubben ønsker å reetablere noen av hullene»*

- videreføring av vannsportanlegget på Nordåsvannet hvor man har startet opp med banestrekk i 2019 (ble behandlet og støttet i møte 8/22 sak 43-22)

Fra referat 8/22 hitsettes:

«**Atle og Roar informerte fra møtet med roklubbene. Idrettsrådet var samstemt i at vi fortsatt skal gå for vannsportanlegg v Nordåsvannet som er påbegynt da banestrekk ble lagt ut i 2019**

**(skisse fra Fana og Bergens roklubber var sendt til styret på forhånd)»**

- Slåtthaug prosjektet Dag ga en løypemelding om det i sak 3/22

- Bowling, Squash (11.januar 22, Dag og Roar) og Petanque

- Hordaland skikrets sine planer på Totland Frotveit og for rulleskitrasé

- Krohnsminde alliansen sin plan prioritert fremfor TIF Vikings planer om å overta idrettsplassen.

Listen ble gjennomgått sammen med CC og Byråd for idrett. Punkter som manglet og var uenighet omkring ble sendt samme kveld over som innspill til byråden i deres videre arbeider ifm høring av anleggslisten til Idrettsbyråden. Disse var:

* Fana bydel:        Slåtthaug anlegget som Fana IL har jobbet for sto ikke på listen og må inn og være høyt prioritert, i tråd med alt som er gjort og tilrettelagt av både rekkefølgekrav samt Bystyrevedtak.
* Årstad bydel:     Krohnsminde alliansens planer for F2 tomt v/Krohnsminde ønsker vi å løfte frem som høyt prioritert, er viktig områdesatsing i en bydel som virkelig trenger hjelp fra fellesskapet.
* Årstad bydel:     Slettebakken idrettspark, må bli bygget ut etter en god helhetlig plan og også her er viktige levekårsutfordringer, ingen anlegg må rives før de er bygget opp igjen (jf.Gimlehallen, Turnkassen, Tranehuset eller turnhallen og Bergenshallen).
* Årstad bydel:     Paradis Tennisklubb ønsker å utvide Bergen Tennisarena, bør etter vårt syn prioriteres, vil ikke koste kommunen noe og det er behov for flere tennisbaner i Bergen og dette kan bli norges flotteste tennishall og vil passe fint inn i Slettebakken idrettspark uten å gå på bekostning av andre idrettsplaner. Etter vårt syn et godt prosjekt.
* Årstad bydel:     Presisere at Landåshallen ikke skal avvikles i denne planperioden, det er investert betydelig med midler nettopp
* Arna bydel:        Ifm rehabilitering av skolen skal de få nytt basseng, bassenget må minst ha like god standard som det gamle slik at det blir dypere og har god lagerkapasitet, generelt også bygge flere basseng som kan avholdes lokale stevner i og da trengs flere basseng med noe tribune kapasitet.
* Fana bydel:    Vannsportanlegg Nordåsvannet, det er ikke riktig at 3 kajakk klubber går inn for Vinndalsvannet i stedet for Nordåsvannet. Vi ble enige med kommunen om at det utarbeides en konsekvensanalyse for begge alternativene.

Anushiya Steak tok opp FYSAK om det trengs så mange?

**Sak 3/23** Refordeling av treningstider i Åsane Arena

Vi ble i møte med oss og noen av de øvrige håndball klubber i Åsane i september sterkt oppfordret av Idrettsbyråden å foreta en reell fordeling av treningstid i Åsane Arena siden kommunen hadde kjøpt treningstider for 2,5 mill, og dette var i en egen avtale signert mellom Torbjørn Iversen og Roald Bruun-Hanssen avtalt at skulle utgjøre 42 t i de 3 flerbrukshallene (3 håndballflater). Når vi (i adm.) har gjort en slik fordeling og sendte den ut i romjulen så har Åsane håndball klaget.

Etter en del diskusjon frem og tilbake ble det gjort slikt

vedtak:

***Adm. Leder inviterer partene til møte om saken***

**Sak 4/23** Fordeling av treningstider på Stemmemyren (bane 2)

Vi har gitt Viking og Skansemyren BK litt sen treningstid på Stemmemyren. IL Sandviken og Varegg har klaget av den grunn, idrettsrådet gjorde slikt:

Vedtak:

***Treningstidene som er fordelt i vinter på den aktuelle banen på Stemmemyren opprettholdes***

**Sak 5/23** **Vedtatt møteplan frem til Årsmøtet i 2023**

Møte 1 9. januar(avholdt)

Møte 2 tirsdag 24. januar

Møte 3 tirsdag 7. mars

Møte 4 tirsdag 28. mars

Møte 5 tirsdag 25. april

Årsmøte onsdag 10. mai

------------------------------------------------------------------------------------------------------------------------

**EVENTUELT:**

* **Foreslå kandidat fra Bergen i kretsen nye anleggsutvalg, det var kommet forslag på Arild Hovland.** Arild ville heller at noen fra adm burde sitte i anleggsutvalget
* **Kulturdepartementet reiser nå rundt til alle kretsene og har en gjennomgang av spillemiddelordningen og strategisk viktige anlegg. De kommer hit den 30. januar og vi har spilt inn at vi vil ha et kort innlegg da.**

*Dette må Idrettsrådet da komme tilbake på i sitt styremøte tirsdag 24. januar*

* **Ifm at vi i år blir 50 år. LIM prosjektet er blitt et kjent og kjært tilbud, kan vi lage en «Limonade» konkurranse for LIM skolene. Geir Iden trakk også frem «sine» sykkelbegivenheter som uansett skal være i Bergen i 2023 som muligheter for å kunne finne på noe sammen med «Limonade»**

Referent

Roar Andersen, daglig leder

Bergen 18. januar 2023